Diskusjon:Stemmeskrue

message: Meget mulig denne må flyttes til Stemmeskruer generelt, bl.a. så den kan kobles til andre språk, men da må den skrives først. Tekst nå er hentet mer eller mindre direkte fra Gitar. --trudebm (diskusjon) 27. nov. 2015 kl. 22:44 (CET)
replies: text: jeg synes det er greit med en generell artikkel om stemmemekanikk, slik denne artikkelen så godt som er. Innholdsmessig burde det holde med å nevne at slik mekanikk finnes på annet enn gitarer, og bytte ut «gitar» med «instrument» noen steder. Artikkelnavnet kunne kanskje være stemmemekanikk? Jeg skriver gjerne en artikkel om pinnene som brukes i fioliner, lutter etc, men på norsk bør den artikkelen få navnet stemmeskrue. Det ser ut til å være den vanligste betegnelsen, selv om det vel egentlig er en pinne og ingen skrue. Kaitil (diskusjon) 5. des. 2015 kl. 12:12 (CET)
replies: text: : Enig med deg i at noe må gjøres her. Hva med å bruke (av) teksten som står nå, flytte "Typer" opp som første etter en mer generell intro, og der legge inn mer om flere typer til flere instrumenter, og under "Mekanikk" omtale stemmeskruer som har mekanikk? For jeg føler ingen vil søke på ordet "Stemmemekanikk", og at for å treffe alle som søker informasjon enten det er lutt, fele eller gitar så bør all info ligge under Stemmeskrue? ~ trudebm (diskusjon) 5. des. 2015 kl. 12:26 (CET)

text: : Jeg regner med at du tenker på en luksusutgave av dawp sin løsning, og det burde fungere fint. Jeg var fristet av muligheten til å stjele løsningen til de flinkeste i wp-klassen, og de har egne artikler om de beskjedne pinnene uten mekanikk, se enwp, dewp og svwp. Men jeg ser problemet med fornuftige artikkelnavn på norsk.  Kaitil (diskusjon) 5. des. 2015 kl. 12:45 (CET)
replies: text: :: Nei har du sett, jeg har faktisk ikke fått med meg enwikis om tuning peg, bare machine heads... Jeg ser definitivt grunn til å skille, men et problem som sikkert oppstår ofte her inne er hvorvidt vi har like mange ord for duppeditter som engelskmennene? Syns språk har vært et kjempeproblem siden jeg begynte på gitarpakken... Og ja, en luksusversjon av danskene sin var det jeg så for meg :) Men jeg er så utrent på logikken her inne, at jeg føler du har mye bedre grunnlag for å ta avgjørelser av denne art? ~ trudebm (diskusjon) 5. des. 2015 kl. 13:02 (CET)

text: :: Har du innsigelser mot å legge en notis over Stemmeskrue, omlag slik du ser i artikkelen Ål? Der kunne det f.eks. stå «For stemmeskruer med utveksling, se Stemmemekanikk», på den måten vil de store massene kunne klikke seg videre. Litt mer tungvint, men på den andre sida vil iw-lenkinga bli logisk, og enkelte vil kanskje komme fra den engelske artikkelen når de ser at det finnes en tilsvarende norsk artikkel. Jeg skulle gjerne brukt artikkelnavnet stemmepinne el.lign., om det ikke var for noe som ... skurret. Du får tenke litt på det, jeg skal ikke presse fram noen løsning. --Kaitil (diskusjon) 5. des. 2015 kl. 13:52 (CET)
replies: text: ::: Vet du, jeg har egentlig ikke et sterkt personlig forhold til det jeg gjør her inne; målet mitt er kun at informasjonen folk søker skal være der de enklest kan finne den, og av en slik art at man kan lære noe uten å ha lest lærebøker om temaet på forhånd. Det er mine to eneste ønsker når jeg putler på :) Og jeg opplever at du har den beste løsningen nå (les: som vanlig), og syns du skal sette det opp slik du tenker er best. Derfor satte jeg også inn denne flyttediskusjonen med det samme jeg opprettet artikkelen - for å åpne for at mer wikipedianske hoder enn mitt kan gjøre om på ting uten å tenke på at jeg blir støtt :) Jeg satte forresten opp en flyttediskusjon som denne også på Gitarstrenger hvis du vil ta en kikk? ~ trudebm (diskusjon) 5. des. 2015 kl. 15:28 (CET)

text: ::: Vi kan forsøke med to artikler, og så ser vi etterhvert. Når det gjelder strenger synes jeg det er best med en generell strengeartikkel. Den engelske er godt disponert, og med hovedvekt på gitaren, så jeg hadde ikke nølt med å bruke de beste ideene derfra. Og husk at du ikke behøver skrive alt, du kan skrive en artikkel som en gang er ment å bli generell, men konsentrere deg om det som interesserer deg og la andre ta seg av resten når det passer dem. Kaitil (diskusjon) 5. des. 2015 kl. 18:29 (CET)
replies: text: :::: Jeg har tenkt (endelig!), og kommet fram til at siden vi på norsk bruker det samme ordet om skruene og om stemmemekanikken, er det best at alt havner i samme artikkel. Jeg har skrevet noen ord om den enkle pinnen, se Bruker:Kaitil/Kladd. Om du flytter din artikkel til Stemmeskrue, kan du enten legge det jeg har skrevet i et eget avsnitt i mekanikkdelen, eller si fra når jeg kan gjøre det. En annen ting: jeg oppdaget artikkelen Bro (gitar) først etter at jeg hadde skrevet en generell Strengestol-artikkel. Disse bør slås sammen. Navnet er ikke så viktig for meg, alt kan fikses med en omdirigering. Vi blir nok ikke kvitt uoverenstemmelser mellom den etablerte musikkterminologien (som er stjålet fra tysk) eller den engelske, som er knyttet til de siste tiårs populærmusikk, men omdirigeringer kan nok glatte ut en del av motsetningene. Kaitil (diskusjon) 6. des. 2015 kl. 21:18 (CET)
thread_title:  Flytting 

message: Da er den flyttet! :) Kikker på pinnen om en stund, eller du kan legge det inn der du føler det passer. Angående bro/stol er nok strengestol det mest korrekte, selv om bro benyttes mye til gitar - sannsynligvis bare fordi det heter bridge på engelsk. Jeg kan kanskje benytte ordet bro ifm. gitar, men likevel lenke til strengestol? Personlig har jeg imidlertid «følelsen» av at en strengestol i større grad er en løs dings som er en slags sadel og «bro» i ett, mens en bro er dingsen som er limt fast i instrumentlokket, men aner ikke om distinksjonen faktisk finnes. Og ja, sadel bør nok også etter hvert endres til å bli generell. Jeg påtok meg en litt for svær og omfattende artikkel som laget litt for mange løse, røde tråder, og valgte de enkleste løsningene for å få i hvert fall noe på plass. Og litt travel for tiden, så utrolig glad du har hengt deg på! ~ trudebm (diskusjon) 8. des. 2015 kl. 10:41 (CET)
replies: text: Jeg skal forsøke å sette sammen skruene i morgen. Også jeg oppfatter det slik at for gitarer utgjør bridge/saddle sammen stolen, og at brua er den delen av gitarens stol som er limt fast til lokket, mens sadelen er den delen som avgrenser strengelengden. På dewp omdirigeres «Bridge (E-Gitarre)» til deres strengestol-artikkel (:de:Steg (Saiteninstrument), så vi er nok på rett vei. På strykeinstrumenter av fiolinfamilien er stolen løs, på alle luttinstrumentene jeg har sett er stolen limt fast til lokket, men sadel finnes ikke, så her er alle kombinasjoner ute og går. Flott med gitar-initiativet ditt! Gitaren er tross alt det dominerende instrumentet og kan derfor gjerne få en framtredende plass i teksten, men det er ingen ulempe om artiklene nevner andre relevante strengeinstrumenter. Kaitil (diskusjon) 8. des. 2015 kl. 20:21 (CET)
thread_title:  Flyttet 

message: Jeg har nettopp endret 1 ekstern(e) lenke(r) i artikkelen Stemmeskrue. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20151225220230/http://www.sheehans.com/acoustic-guitar-glossary.php til http://www.sheehans.com/acoustic-guitar-glossary.php
Med hilsen—InternetArchiveBot (Rapporter feil) 16. jul. 2017 kl. 10:44 (CEST)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Stemmeskrue. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20151225220230/http://www.sheehans.com/acoustic-guitar-glossary.php til http://www.sheehans.com/acoustic-guitar-glossary.php
Med hilsen—InternetArchiveBot (Rapporter feil) 19. jul. 2018 kl. 12:42 (CEST)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Stemmeskrue. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20160305224916/http://www.liuto-forte.com/ueb_10_de.html til http://www.liuto-forte.com/ueb_10_de.html
Med hilsen—InternetArchiveBot (Rapporter feil) 19. apr. 2019 kl. 07:20 (CEST)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Stemmeskrue. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20151225220230/http://www.sheehans.com/acoustic-guitar-glossary.php til http://www.sheehans.com/acoustic-guitar-glossary.php
Med hilsen—InternetArchiveBot (Rapporter feil) 5. mar. 2021 kl. 17:50 (CET)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Stemmeskrue. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20160305084631/http://www.oxforddictionaries.com/definition/english/tuning-peg til http://www.oxforddictionaries.com/definition/english/tuning-peg
Med hilsen—InternetArchiveBot (Rapporter feil) 20. mar. 2023 kl. 06:04 (CET)
thread_title:  Endret eksterne lenker